APL. “Lester” o‘z uyida “Chelsi”ni mag‘lub etib, peshqadamga aylandi

Futbol bo‘yicha Angliya Premyer Ligasining kechiktirilgan 18-turida “Chelsi” 19-yanvar, seshanba kuni “Lester” maydoniga safar qildi.

Uchrashuvning 6-daqiqasidayoq mezbonlar Uilfred Ndidi “tulkilar”ni oldinga olib chiqdi. Birinchi bo‘lim yakunlanishi arafasida Jeyms Meddison jamoasining ikkinchi to‘pini kiritdi. Qolgan vaqtda hisob o‘zgarmadi va Frenk Lempard shogirdlari navbatdagi mag‘lubiyatni qabul qilib oldi.
“Lester” ushbu g‘alabadan keyin ochkolarini 38 taga yetkazib olgan holda peshqadamga aylandi. “Chelsi” (29) 8-pog‘onada bormoqda.
Keyingi turda Londonliklar “Vulverhempton”ga qarshi bahs olib borsa, “Lester” jamoasi “Everton” mehmoni bo‘ladi.

APL
18-tur bahslari
19-yanvar, seshanba
Gollar: 1:0 – 6 Ndidi, 2:0 – 41 Meddison.
“Lester”: Shmeyxel, Evans, Jastin, Kastan, Fofana, Ndidi, Tilemans, Olbrayton (Rikardu Pereyra, 77), Meddison (Peres, 76), Barns, Vardi (Ixeanacho, 88).
“Chelsi”: Mendi, Tiago Silva, Chiluell, Ryudiger, Jeyms, Haverts (Ziyosh, 67), Kovachich, Pulishich, Maunt, Hadson-Odoi (Verner, 68), Abraham.
Ogohlantirishlar: Haverts (29), Kovachich (51), Fofana (85), Ziyosh (89).
Gollar: 1:0 – 45 Bouen, 1:1 – 51 Mateus Pereyra, 2:1 – 66 Antonio.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!